Թրամփը ՆԱՏՕ-ի գլխավոր քարտուղար Յենս Ստոլտենբերգին ասել է, թե Գերմանիան մեծ սխալ է գործելՙ համաձայնելով ռուսական գազի ներմուծման համար «Հյուսիսային հոսք-2» գազամուղի կառուցմանը: «Մենք պետք է Գերմանիային պաշտպանենք Ռուսաստանից, իսկ Գերմանիան տարեկան բազմամիլիարդ դոլարներ է վճարում Ռուսաստանին: Ես կարծում եմ, որ Գերմանիան Ռուսաստանի պատանդն է, քանի որ այդքան շատ էներգիա է ստանում Ռուսաստանից», Թրամփի խոսքերը մեջբերում է Ռոյթեր գործակալությունը: Իսկ ՌԴ-ից Գերմանիայի նմանօրինակ կախվածությունը բացասաբար է ազդում ՆԱՏՕ-ի վրա: Մեկնաբաններից շատերի կարծիքով, Գերմանիայի վրա Թրամփի հատկապես խիստ հարձակումները ուղղված են առաջին հերթին Եվրոպայի միասնականության գաղափարի դեմ: